
           REPUBLIKA HRVATSKA
KOPRIVNIČKO-KRIŽEVAČKA ŽUPANIJA
     OPĆINA PODRAVSKE SESVETE
    Povjerenstvo za provedbu natječaja 

KLASA: 112-02/23-01/01
URBROJ: 2137-24-03-23-3
Podravske Sesvete, 13. ožujka 2023.

OBAVIJEST I UPUTE ZA KANDIDATE

	Na stranicama Hrvatskog zavoda za zapošljavanje od 9. ožujka 2023. godine objavljen je oglas za prijam u službu u Jedinstveni upravni odjel Općine Podravske Sesvete, na radno mjesto „referent za financije, računovodstvo i investicije“ – 1 izvršitelj/ica, na određeno vrijeme od 12 mjeseci radi privremenog povećanja opsega poslova.

	Oglas traje od 9. ožujka do 17. ožujka 2023. godine. 
	Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

	Opis poslova:
· izrađuje nacrt Proračuna Općine Podravske Sesvete te njegovih izmjena i dopuna,
· izrađuje nacrt financijskog plana te njegovih izmjena i dopuna za pravne osobe kojima je osnivač Općina,
· izrađuje polugodišnji i godišnji obračun proračuna te financijskih planova pravnih osoba kojima je osnivač Općina,
· izrađuje godišnje i periodične financijske izvještaje proračuna,
· likvidira, kontira i knjiži financijsku dokumentaciju proračuna,
· likvidira knjigovodstvenu dokumentaciju pravnih osoba kojima je osnivač Općina,
· obavlja poslove u svezi s osiguranjem, nabavom, utroškom, popisom i rashodovanjem opreme,
· sudjeluje u pripremi plana nabave roba, usluga i radova te programa javnih potreba Općine,
· prema potrebi prisustvuje sjednicama Općinskog vijeća i daje potrebna obrazloženja,
· kontira i knjiži financijsku dokumentaciju pravnih osoba kojima je osnivač Općina,
· obračunava plaće za djelatnike Općine i pravnih osoba kojima je osnivač Općina, ispisuje virmane za plaće, izrađuje obrasce vezane za plaću,	
· obračunava drugi dohodak za djelatnike Općine i pravnih osoba kojima je osnivač Općina, ispisuje virmane za drugi dohodak, izrađuje obrasce vezane za drugi dohodak	
· vodi salda konti kupaca i dobavljača za Općinu i pravne osobe kojima je osnivač Općina te vodi evidenciju ulaznih i izlaznih računa,	
· vodi knjigu nabavki, knjigu sitnog inventara i knjigu kapitalne imovine za Općinu i pravne osobe kojima je osnivač Općina,		
· vodi evidenciju uplate komunalnog doprinosa te naknade za koncesiju, 
· vodi uplate participacije roditelja za dječji vrtić,	
· vodi uplate participacija prilikom uvođenja plinovoda, vodovoda i kanalizacije, 
· vodi blagajnu, podiže i polaže gotovinu,
· vodi evidenciju službenih putovanja te obračun putnih troškova,
· sudjeluje u izradi potrebnih financijskih analiza i izvješća,
· obavlja i druge poslove po nalogu općinskog načelnika i pročelnika.

	Podaci o plaći:
	Plaću radnog mjesta za koje se raspisuje oglas čini umnožak koeficijenta složenosti poslova radnog mjesta koji iznosi 2,00 i osnovice za izračun plaće od 570,00 € (4.294,66 kn) u bruto iznosu, uvećano za 0,5% za svaku navršenu godinu radnog staža.

	Provjera znanja i sposobnosti :
	Provjera znanja i sposobnosti se sastoji od:
	1. pisanog testiranja,
	2. intervju s kandidatima koji su ostvarili najmanje 50% ukupnog broja bodova na pisanom testiranju.

	Pravni izvori za pripremu kandidata (pisano testiranje): 

1. Zakon o lokalnoj i područnoj (regionalnoj) samoupravi Zakon o lokalnoj i područnoj (regionalnoj) samoupravi („Narodne novine“ broj 33/01., 60/01.-vjerodostojno tumačenje, 129/05., 109/07., 125/08., 36/09.,150/11., 144/12., 19/13.-pročišćeni tekst., 137/15.-ispravak, 123/17, 98/19. i 144/20)
2. Zakon o službenicima i namještenicima u lokalnoj i područnoj(regionalnoj)
samoupravi („Narodne novine“ broj 86/08., 61/11, 4/18. i 112/19),
3. Statut Općine Podravske Sesvete (“Službeni glasnik Koprivničko-križevačke županije” broj 5/13, 4/18, 12/18, 11/20. i 4/21) 
4. Zakon o proračunu („Narodne novine“ broj 144/21)
5. Zakon o financiranju jedinica lokalne i područne (regionalne) samouprave („Narodne novine“ broj 127/17, 138/20. i 151/22) 
6. Zakon o porezu na dohodak („Narodne novine“ broj 115/16, 106/18, 121/19, 32/20, 138/20 i 151/22)
7. Pravilnik o proračunskim klasifikacijama („Narodne novine“ broj 26/10, 120/13. i 1/20)
8. Pravilnik o proračunskom računovodstvu i Računskom planu („Narodne novine“ broj 124/14., 115/15., 87/16, 3/18, 126/19 i 108/20)
9. Pravilnik o financijskom izvještavanju u proračunskom računovodstvu („Narodne novine“ broj 37/22.)


	Način obavljanja prethodne provjere znanja i sposobnosti kandidata:
	Prethodnoj provjeri mogu pristupiti samo kandidati koji su podnijeli pravodobnu i urednu prijavu te ispunjavaju formalne uvjete iz Oglasa.
	Smatra se da je kandidat koji nije pristupio prethodnoj provjeri povukao prijavu na oglas.
	Postupak testiranja i intervjua provest će Povjerenstvo za provedbu oglasa. O rezultatima testiranja i vremenu održavanja intervjua kandidati će biti obaviješteni.
	Nakon provedenog testiranja i intervjua, Povjerenstvo za provedbu oglasa utvrđuje rang listu kandidata prema ukupnom ostvarenom broju bodova.
	Povjerenstvo dostavlja pročelniku Jedinstvenog upravnog odjela Izvješće o provedenom postupku koje potpisuju svi članovi Povjerenstva.
	Pročelnik donosi rješenje o prijmu u službu izabranog kandidata. Rješenje o prijmu u službu  izabranog kandidata dostavlja se svim kandidatima prijavljenim na Oglas.
	Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu.

	Pravila testiranja:
	Po dolasku na prethodnu provjeru od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.
	Na pisanom testiranju nije dozvoljeno koristiti se literaturom i zabilješkama, napuštati
prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.
	Pisano testiranje traje maksimalno 60 minuta.
	Za svaki dio provjere kandidatima se dodjeljuje broj bodova od 1 do 10.
	Intervju će biti proveden samo s kandidatima koji su ostvarili 50% bodova iz područja provjere znanja i sposobnosti na provedenom pisanom testiranju.
	Povjerenstvo za provedbu oglasa kroz intervju s kandidatima utvrđuje snalažljivost,
komunikativnost, kreativnost, profesionalne ciljeve i motivaciju za rad u Općini Podravske Sesvete.
	 Poziv za testiranje: bit će objavljen, najmanje 5 dana prije održavanja istog, na web stranici www.podravske-sesvete.hr i oglasnoj ploči Općine Podravske Sesvete, Ivana Mažuranića 1.

